32004D0120
L 036/57
JURNALUL OFÍCIAL AL UNIUNII EUROPENE
DECIZIA COMISIEI
din 29 ianuarie 2004
de modificare a Deciziei 97/788/CE a Consiliului în ceea ce privește controalele efectuate de Serbia și Muntenegru privind selecțiile conservative ale soiurilor de plante furajere, sfeclă, plante oleaginoase și pentru fibre
[notificată cu numărul C(2004) 147]
(Text cu relevanță pentru SEE)
(2004/120/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 97/788/CE a Consiliului din 17 noiembrie 1997 privind echivalența controalelor selecțiilor conservative efectuate în țări terțe (1), în special articolul 2,
întrucât:
(1)
Conform Deciziei 97/788/CE, controalele oficiale ale selecțiilor conservative ale soiurilor efectuate în anumite țări terțe pentru anumite specii oferă aceleași garanții ca cele efectuate de către statele membre, conform Directivei 2002/53/CE a Consiliului din 13 iunie 2002 privind catalogul comun al soiurilor de specii de plante agricole (2).
(2)
Decizia 97/788/CE se aplică Republicii Federale Iugoslavia (cunoscută acum ca Serbia și Muntenegru) numai în ceea ce privește soiurile de anumite specii.
(3)
O examinare a regulilor din Serbia și Muntenegru și a modului de punere în aplicare a acestora pentru speciile enumerate în Directiva 66/401/CEE a Consiliului din 14 iunie 1966 privind comercializarea semințelor de plante furajere (3), în Directiva 2002/54/CE a Consiliului din 13 iunie 2002 privind comercializarea semințelor de sfeclă (4) și în Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (5) a arătat că aceste controale ale selecțiilor conservative ale soiurilor oferă aceleași garanții ca cele efectuate de către statele membre.
(4)
Echivalența acordată Serbiei și Muntenegrului ar trebui extinsă la aceste specii suplimentare.
(5)
Decizia 97/788/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
ADOPTĂ PREZENTA DECIZIE:
Articolul 1
Anexa la Decizia 97/788/CE se modifică după cum urmează.
La înregistrarea de la codul „YU” privind Republica Federală Iugoslavia, „66/402” se înlocuiește cu „66/401, 66/402, 2002/54 și 2002/57”.
Articolul 2
Prezenta decizie se adresează statelor membre.
Adoptată la Bruxelles, 29 ianuarie 2004.